Väejuhatuse sõnul ei saanud vahejuhtumis surma ega haavata ükski USA või selle partnerüksuste liige. Pressiesindaja sõnul toimus õhulöök pärast seda, kui äärmuslasi "nähti manööverdamas (USA ja Somaalia üksuste) ühispatrulli poole".

Al-Shabaab kaotas kontrolli Muqdishos 2011. aastal, ent on jätkanud võitlust, korraldades sageli rünnakuid nii sõjaväeliste, valitsusega seotud kui ka tsiviilsihtmärkide vastu. USA on teinud viimasel ajal kokkuleppel Somaalia võimudega arvukalt õhurünnakuid nii Al- Shabaabile kui ka äärmusrühmituse Islamiriik kohalikele võitlejatele. Eelmisel aastal tehti üle 30 õhurünnaku.